Micro

thumb|Et filmhylster

thumb|En Bison-beholder

En micro er den mindst mulige cachestørrelse (mindre end 0,1 liter). Der er sjældent plads til bytteting, og ofte skal man medbringe sin egen blyant/kuglepen for at kunne skrive i logbogen. Så husk at læse beskrivelsen på cachesiden før du tager ud for at finde en cache, og se om det er en micro.

Hvis en microcache er ekstra lille, kaldes den somme tider en nanocache, som dog ikke er en officiel cachestørrelse. Oftest listes nanocaches som størrelse other, men af og til bliver de listet som micro.

Microcacher er især populære i byerne og andre steder hvor der er mange mugglere, så det er for risikabelt at gemme en større cache. Microcacher er ofte magnetiske, så de kan sidde fast bag f.eks. vejskilte.

Som eksempler på en micro-cache kan nævnes:
 * et filmhylster (fra 35 mm filmenes dage)
 * kontaktlinsebeholder
 * pilleæske
 * en udhulet kuglepen
 * en Bison-beholder
 * en Petling
 * en nanocache